ΓΡΑΠΤΗ ΕΡΩΤΗΣΗ E-0428/01

υποβολή: Mauro Nobilia (UEN) προς την Επιτροπή

(16 Φεβρουαρίου 2001)

Θέμα: Έλεγχοι της εφαρμογής του μέτρου απαγόρευσης της εμπορίας και της χρήσης ζωικών αλεύρων για τη διατροφή μηρυκαστικών

Μετά την ανακάλυψη της Σπογγώδους Εγκεφαλοπάθειας των Βοοειδών (ΣΕΒ), το 1986, και λόγω του γεγονότος ότι η νόσος αυτή μεταδίδεται με την χρήση ζωικών αλεύρων στη διατροφή των βοοειδών, η Επιτροπή, με την απόφασή της 90/134/ΕΟΚ(1)ποχρέωνε όλα τα κράτη μέλη να κοινοποιούν συστηματικώς τις περιπτώσεις βοοειδών που εμφανίζουν τη νόσο αυτή. Στους μήνες και τα έτη που ακολούθησαν το 1990,ιοθετήθηκαν πολυάριθμες αποφάσεις που είχαν ως στόχο να απαγορεύσουν την εξαγωγή και, συνεπώς, την κατανάλωση επικινδύνων βοοειδών.

Στις 27 Ιουνίου 1994, η Επιτροπή,ιοθέτησε την απόφαση 94/381/ΕΚ(2), με την οποία απαγορεύει τη χορήγηση στα μηρυκαστικά, μέσω της διατροφής τους, της πρωτεΐνης που προέρχεται από τους ζωικούς ιστούς. Τα πρόσφατα κρούσματα ΣΕΒ που διαπιστώθηκαν στα διάφορα κράτη μέλη αποδεικνύουν ότι η απαγόρευση χρήσεως ζωικών αλεύρων δεν τηρήθηκε.

Εξάλλου η Ευρωπαϊκή Επιτροπή διαθέτει σημαντικούς οικονομικούς πόρους για τα προγράμματα επιτήρησης της ΣΕΒ που έχουν ως στόχο την παρεμπόδιση της εμπορίας επικινδύνων κρεάτων" αντιθέτως, δεν φαίνεται ναπάρχει κανένα οικονομικό κίνητρο για την πραγματοποίηση αυστηροτέρων ελέγχων ως προς τη χρήση ζωικών αλεύρων στη διατροφή των μηρυκαστικών.

Είναι σε θέση η Επιτροπή να επιβεβαιώσει την ακρίβεια των παραπάνω;

Κατά πόσο προτίθεται να ελέγξει τα μέτρα που έχουν λάβει τα κράτη μέλη προκειμένου να απαγορεύσουν την εμπορία και τη διανομή ζωικών αλεύρων τα οποία, ευθυνόμενα αποκλειστικώς για την εξάπλωση της ασθένειας, πρέπει να απαγορευθούν καθ' ολοκληρίαν;

Κατά πόσο προτίθεται να αξιολογήσει την δυνατότητα πραγματοποίησης, επί κοινοτικού επιπέδου, εντατικοτέρων και συστηματικοτέρων ελέγχων της απαγόρευσης παραγωγής και χρήσης ζωικών αλεύρων, με στόχο να αποτρέψει την εμφάνιση νέων κρουσμάτων ΣΕΒ στο μέλλον;

Κατά πόσο προτίθεται να λάβει μέτρα για τη χορήγηση οικονομικής ενίσχυσης σε προγράμματα επιτήρησης που θα έχουν ως στόχο να εμποδίσουν την εμπορία και τη χρήση ζωικών αλεύρων;

(1) ΕΕ L 76 της 22.3.1990, σελ. 23.

(2) ΕΕ L 172 της 7.7.1994, σελ. 23.

Απάντηση του κ. Byrne εξ ονόματος της Επιτροπής

(11 Ιουνίου 2001)

Η προστασία τηςγείας των καταναλωτών αποτελεί πρωταρχικό στόχο της Επιτροπής. Οποιαδήποτε πιθανότητα κινδύνου για τηνγεία που σχετίζεται με την σπογγώδη εγκεφαλοπάθεια των βοοειδών (ΣΕΒ) αντιμετωπίζεται με εξαιρετικά μεγάλη σοβαρότητα. Για το λόγο αυτόν έχει τεθεί σε εφαρμογή σειρά κοινοτικών μέτρων.

Είναι γεγονός ότι ορισμένα από αυτά τα μέτρα έχουν συγχρηματοδοτηθεί από την Κοινότητα. Ωστόσο, οι στόχοι τους δεν αφορούν μόνο την παρακολούθηση της ΣΕΒ, αλλά και την εκρίζωσή της, την προστασία της δημόσιαςγείας και τη στήριξη της αγοράς βοδινού κρέατος.

Όσον αφορά τη συμμόρφωση με την πρόσφατη απαγόρευση για τη χορήγηση στα ζώα εκτροφής επεξεργασμένων ζωικών πρωτεϊνών, η Επιτροπή έχει ήδη λάβει πληροφορίες από τα κράτη μέλη που αφορούν την εφαρμογή της. Οι πληροφορίες αυτές δόθηκαν με απαντήσεις σε ερωτηματολόγιο το οποίο εστάλη στα κράτη μέλη στις 5 Ιανουαρίου 2001. Έτσι η Επιτροπή σχημάτισε μια συνολική εικόνα για τον τρόπο με τον οποίο εφαρμόζονται τα μέτρα. Τα αποτελέσματα ήταν ικανοποιητικά και η έκθεση για την εφαρμογή διαβιβάστηκε στα κράτη μέλη στις 29 Ιανουαρίου 2001.

Αρμόδια για την εφαρμογή και την τήρηση της κοινοτικής νομοθεσίας είναι τα κράτη μέλη. Οι ενέργειές τους παρακολουθούνται από επιθεωρητές του Γραφείου Τροφίμων και Κτηνιατρικών Θεμάτων, οι οποίοι επισκέφτηκαν τα κράτη μέλη για τον σκοπό αυτό τον Δεκέμβριο του 2000 και στις αρχές του 2001. Οι εκθέσεις που αφορούν τους ελέγχους αυτούς αναμένεται να ολοκληρωθούν και να δημοσιευτούν στο διαδίκτυο σύντομα. Ήδη ετοιμάζεται ένας δεύτερος γύρος επιθεωρήσεων. Σχετικά με την προαναφερθείσα απαγόρευση, η παράγραφος

4 του άρθρου 3 της απόφασης 2001/9/ΕΚ της Επιτροπής της 29ης Δεκεμβρίου 2000 σχετικά με τα μέτρα ελέγχου που απαιτούνται για την εφαρμογή της απόφασης 2000/766/ΕΚ του Συμβουλίου περί ορισμένων μέτρων προστασίας σχετικά με τις μεταδοτικές σπογγώδεις εγκεφαλοπάθειες και τη χρησιμοποίηση ζωικών πρωτεϊνών στη διατροφή των ζώων(1) απαιτεί να πραγματοποιούνται τεκμηριωμένοι έλεγχοι και δοκιμές στις πρώτες ύλες των ζωοτροφών και στις σύνθετες ζωοτροφές σε όλη την αλυσίδα παραγωγής και διανομής, ώστε να εξασφαλιστεί η συμμόρφωση με την απαγόρευση αυτή.

Δεν προβλέπεται κοινοτική χρηματοδότηση για την παρακολούθηση της απαγόρευσης στην πώληση και χρήση ζωοτροφών που περιέχουν ζωικές πρωτεΐνες.

(1) ΕΕ L 2 της 5.1.2001.